பிஷ்ஷிங் தொல்லைகள் அதிகமான பிறகு அனேக வங்கிகள் இப்பொழுதெல்லாம் எந்த வழியிலும் வாடிக்கையாளர்களுக்கு உரல்களை அனுப்புவதை நிறுத்தி விட்டன. தேவையிருப்பின் உங்கள் உலாவியில் தங்கள் இணைய முகவரியை உங்கள் கையாலேயே உள்ளிடச் சொல்லியே வரச்சொல்கின்றன. சில திரட்டிகளில் கூட (உ.தா: தமிழ்மணம்) பதிவுகளுக்கு முதன்முறை வாக்களிக்கும் போது உங்களின் உண்மைத்தன்மையை ஊர்ஜிதப்படுத்த உங்களின் open idயின் பயனாளர் பெயர் மற்றும் கடவுச்சொற்களை வழங்கச் சொல்கிறார்கள். வாக்களிக்கும் பொத்தானில் தவறான உரலிட்டு, உங்களை வேறுஇடத்திற்கு அழைத்துச் சென்று உங்கள் open id கணக்கைச் சுருட்டக் கூட வாய்ப்புகள் அதிகம் இருக்கின்றன. அது போன்ற சந்தர்ப்பங்களில் உலாவியின் முகவரிப்பட்டையை ஒருமுறை சரிபார்த்துக்கொள்வது உடலுக்கும், மனதுக்கும் நல்லது. இந்த தருணத்தில் 'சுடுதண்ணி மீன்பிடிப்பதில்லை,, எனவே தயங்காமல் வாக்களிக்கலாம்' என்ற பிட்டைப் போட்டுக்கொள்வதில் கம்பெனி பெருமகிழ்ச்சி கொள்கிறது :).